آمریکا تورکیه‌نین ترورلا وباریزه‌سینی تقدیر ائدیر.
آغ ائو، میلی گوونلیک سؤزچوسو ژنرال هربرت ریموند مک‌مستر، تورکیه حاقینداکی دوننکی اساس‌سیز سؤزلرینه آیدین‌لیق گتیرمه‌یه چالیشدی.
سؤزچو، آچیقلاماسین‌دا آمریکانین، سوریه و عراقا ثابت‌لیک گتیرمک و هر جور ترورا قالیب گلمک اوچون تورکیه ایله استراتژیک اورتاقلیق اماجینا باغلی اولدوغونو بیلدیردی.
سؤزچو آچیقلاماسیندا،
"تورکیه‌نین سرحد گوونلیگینی آرتیرماق، تورپاقلارین‌دان خاریجی دؤیوش‌چو گئچیشینی دوردورما و سوریه‌نین کلید بؤلگه‌لرین‌دن داعشی تمیزله‌مک اوچون ساحه‌ده ساواشما معناسین‌داکی چابالارینی تقدیر ائدیریک" دئدی.
بؤلگه‌ده‌کی هر کس اوچون تروریزمین مالیه‌لشدیریلمه‌سی و شدت احتیوا ائد‌ن آشیریچیلیغی دستکله‌یه‌ن ایدئولوژیلره دقت چکمک اوچون هله گؤروله‌جک چوخ ایش اولدوغونو قید ائد‌ن سؤزچو،
"آمریکا بو مسئله‌ده تورکیه ایله امکداش‌لیغی درینلش‌دیرمک ایمکانلارینی دستکله‌یه‌جکدیر" دئدی.
دونن واشینگتون‌داکی بیر پانئل‌ده دانیشان اولوسال گوونلیک مشاویری مک‌مستر، تورکیه حاقین‌دا قارالاما کامپانییاسی آپارمیشدی.
تورکیه خاریجی ایشلر باخانلیغی ایسه یازیلی آچیقلاماسین‌دا، "اؤلکه‌میزین تروریزم و رادیکالیزمین هر یؤنو ایله نئجه مواریزه آپاردیغینی ان یاخشی بیلمه‌سی لازیم اولان بیر مقام‌دا اولان میلی گوونلیک مشاویری مک‌مسترین گرچکلیکله باغلانتی‌سی اولمایان ادعالاری حیرت وئریجی، اساس‌سیز و قبول ائدیلمزدیر" ایفاده‌لرینی ایشلتمیشدی.
